Бел.мова 4 клас

Тэма: Назоўнікі 1 скланення ў Т.скл.

Мэта: пазнаёміць з канчаткамі назоўнікаў 1 скланення ў творным склоне;

адпрацоўваць уменне вызначаць склоны назоўнікаў у словазлучэннях і тэкстах;

развіваць вусную і пісьмовую мову вучняў;

выхоўваць жаданне дапамагчы птушкам у зімовую пару.

Ход урока

1. Арганізацыйны момант.
2. Псіхалагічны настрой на ўрок.

Паклікаў званок на ўрок.

Дзе не проста ў словы мы гуляем.

На роднай мове размаўляем.

Мову нашу вывучаем.

Сёння ў нас незвычайны урок па беларускай мове. Да нас завіталі госці, прывітаем іх усмешкай.

Сёння мы будзем далей працаваць з назоўнікамі 1 скланення.

1. Праверка дамашняга задання

( Пр.169.праверка ажыццяўляецца шляхам тэкставага задання)

Работа па картках (2 вучні працуюць самастойна)

4.Актуалізацыя ведаў

Калі вы згодны з выказваннем, то паднімаеце чырвоны кружок, калі не згодны- сіні, калі не ведаеце- жоўты.

а) Назоўнік абазначае прымету прадмета.

б) Назоўнікі змяняюцца па склонах.

в) Назоўнікі змяняюцца па родах.

г) Скланенне- гэта змяненне назоўнікаў па пытаннях.

д) Пры скланенні ў назонікаў змяняюцца прыстаўкі.

е) Назоўнікі ў Н.с. у сказе з’ яўляюцца дзейнікамі.

ё) Назоўнікі ў Р.с. адказваюць на пытанні каго? чаго?

ж) Да назоўнікаў 1 скланення адносяцца назоўнікі м.р. з канчаткамі -а, -я.

з) У Д.с. і М.с. назоўнікі маюць канчаткі -і, -е,-ы,-э.

і) Назоўнікі ў В.с. 1 скланення маюць канчаткі-у,-ю.

5.Заданне на ўвагу.

(На дошцы карткі з птушкамі)

Настаўнік называе пачатак прыказкі, а вучні павінны назваць і паказаць картку з адпаведнай птушкай.

Натапырыўся як…( верабей)

Насупіўся як…(індык)

Сівы як…(голуб)

Галасісты як…(салавей)

Задзірлівы як…(певень)

Трашчыць як…(сарока)

Стукае як…(дзяцел)

Шыпіць як…(гусак)

6.Чыстапісанне.

(Зварочваецца ўвага на малюнак”Зіма” на дошцы)

* Якое надвор’е на малюнку?
* Ці адпавядае нашаму надвор’ю?
* Чаго не хапае?
* Да нас у клас заляцела сняжынка.Якую літару будем пісаць?
* Правільна літару С і злучэнні з гэтай літарай.

Сс сСс Сн сн

Снег … … …

(прыдумаць і запісаць роднасныя словы слову снег)

Снягір(адз.л.) - снегіры(мн.л.)

(Дадатковыя звесткі : снегіры з’яўляюцца ў нас толькі зімой, харчуюцца насеннем траў, ласуюцца ягадамі рабіны, каліны.)

7. Арфаграфічная размінка

На дошцы верш.

Мяк..і сне.. л..тае пухам,

І канца яму н..ма,

І н..се с..рдзітым духам

Дзікім сіверам зіма.

(Растлумачыць напісанне прапушчаных літар.

Слоўнікавая работа: тлумачэнне слова сівер – паўночны, халодны вецер).

Фізкультхвілінка”Лыжнікі”

На вуліцы зіма. Выпаў снег. Бяром лыжы. Зашпільваем крапленне. Бяром у рукі палкі. Ездзім слізгаючым крокам. Бачым – гара! Ай,якая вялікая! Ай, як страшна! Адпіхваемся палкамі і ляцім згары! У канцы бачым маленькі трамплінчык.Прыселі і падскочылі. Ніхто не зваліўся? Узбіраемся на верх гары лесвічкай. Змарыліся. Патром снегам рукі, шчокі.Які настрой? Цудоўны!Дзякуй! Працуем далей!

8.Работа па новай тэме.

- На якія пытанні адказваюць назоўнікі ў Т.с.?

- Якое значэнне перадаецца Т.с.назоўнікаў?

- Якую ролю ў сказе выконваюць назоўнікі ў Т.с.?

- Чаго не хапае? (канчаткаў)

Праназіраем за канчаткамі.Пр.171. Прачытаем сказы. Знойдзем назоўнікі ж.р. у Т.с. і паставім да іх пытанні,вызначым канчаткі.

Запішам словы

-Якія канчаткі пішуцца пад націскам?

-Якія канчаткі пішуцца не пад націскам?

Зробім вывад.

Работа з памяткай.

Не пад націскам Пад націскам

-ай(-аю) -ой(-ою)

-яй(-яю) -ей(-ёю)

Работа з правілам на с.106.

9.Замацаванне.

Пр.172.Змяніць назоўнікі ж.р.па пытаннях і запісаць.

Выдзеліць канчаткі назоўнікаў, паставіць націск.

-Якія канчаткі пішуцца ў Т.с.назошнікаў ж.р.?

Скласці і запісаць па два сказы з назоўнікамі ў Т.с.

10.Дамашняе заданне.

Пр.173,правіла

11. Рэфлексія.

Сёння мы шмат гаварылі пра зіму. А вы любіце зіму? Чаго чакаеце зімой?

Дзед Мароз ужо ходзіць блізка, назірае, каму які падарунак прынесці.Мабыць,і за намі назіраў,як мы працавалі.

“Запалі ліхтарык на елцы”

Жоўты- урок спадабаўся, працаваў з задавальненнем, настрой цудоўны.

Чырвоны- працаваць было цяжка,сумаваў.

(Дзеці прымацошваюць на малюнак елкі жоўты або чырвоны л кружкі.

З’яўляецца прыгожая ёлка,якая зіхаціць, а за акном – Дзед Мароз.